NaiveNeuron/SloPal huggingface dataset:
Korčok, Ivan, minister zahraničných vecí a európskych záležitostí SR (2020-09-24):
Ďakujem pekne. Nebude to vystúpenie, zareagujem na záver na všetko, čo tu zaznelo. Ale chcem reagovať na pána poslanca Mazureka fakticky. Chcem sa vás spýtať, konštatovali ste, citujem: „že som platený Spojenými štátmi“. Chcem vás požiadať, aby ste to buď vzali späť alebo to doložili, v opačnom prípade sa budem brániť v zmysle platných zákonov Slovenskej republiky. Ďakujem. (Potlesk.)
Figeľ, Ján, podpredseda NR SR (2013-05-24):
Ďakujem pekne. Ďalším písomne prihláseným do rozpravy je pán kolega Jozef Mikloško, pozerá správne na hodinky. Nech sa páči.
Laurenčík, Milan, podpredseda NR SR (2021-12-07):
Prosím, páni poslanci, ukľudnite sa! (Neustály ruch v sále.) Ukľudnite sa, prosím vás. Pán poslanec Mazurek, ukľudnite sa. (Reakcia poslanca.) Ukľudnite sa. Padá vám rúško z nosa, prosím vás, aby ste si ho napravil poriadne, aby ste si ho nasadil. Ďakujem. S ďalšou faktickou poznámkou vystúpi pán poslanec Miroslav Žiak, nech sa páči.
P. Pelegrini, poslanec: (2008-09-18):
Prosím, dajte o ňom hlasovať, o oboch bodoch spoločne.
Bugár, Béla, podpredseda NR SR (2018-12-06):
Nech sa páči, prezentujme sa a hlasujme. (Hlasovanie.) Prítomných 131, za 24, proti 40, zdržalo sa 56 poslancov, 11 nehlasovali. Návrh nebol schválený. Prosím teraz pána poslanca Bagačku, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 513/2009 Z. z. o dráhach (tlač 1201). (Hlasovanie o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1201.)
Hort Milan, podpredseda NR SR (2011-09-13):
Prosím o pokoj opakovane. Nech sa páči, pokračujte.
Horváthová, Eva, poslankyňa NR SR (2021-09-17):
Ďakujem veľmi pekne za slovo aj za všetky faktické poznámky. Možno, pani poslankyňa Marcinková, sa líšia naše pohľady trošku z toho, že vy pozeráte na to viac z pohľadu právničky a matky a ja na to pozerám viac z pohľadu lekára a matky. A ako zákonodarcovia, to sme, to sme obidve, ja legislatívne, ako neni problém s tým zákonom legislatívne, ja len hovorím, že každý jeden zákon, ktorý tu prijímame, by mal sa dať aplikovať do praxe, a keď vám ja poviem výhrady reálne, aké sú a aké môžu s tým byť problémy, tak ja si nemyslím, že ste mi ich dostatočne zodpovedali, hej? Lebo na všetky tie výrady, to, že 80 % nemocníc je pripravených a reálne to poskytuje, áno, robí to, aj ja som to spomínala, ale nie pre všetky deti a nie, nerobí to povinne, hej? To znamená, že keby všetky deti tam chceli mať svojho zákonného zástupcu a budú sa toho na základe tohto vášho zákonu dožadovať, tak ja tvrdím, že s tým bude v praxi obrovský problém a myslím si, že si nezaslúžia lekári a zdravotnícki pracovníci, sestry, aby sa dostávali pod takýto obrovský tlak bez toho, aby sme im my ako zákonodarcovia, ktorí túto zmenu navrhnú, povedali, ako to majú urobiť a dali im na to financovanie. To sa nikde nespomína v tomto vašom zákone a to, že na to myslíte, to nie je pravda. Je tam taký bod, ktorý hovorí o tom, že jediná výnimka je, pokiaľ nenarúša tá prítomnosť rodiča poskytovanie zdravotnej starostlivosti. Pokiaľ rodič stojí na operačke alebo pri výkone v kúte tej miestnosti, tak nenarúša tú zdravotnú starostlivosť. Pýtam sa, či touto cestou chceme ísť, že naozaj na operačkách budú, keď to preženiem teraz, ale ja, ja to tak čítam ten zákon, že reálne im to umožníte, tak či týmto chceme ísť, týmto smerom a teda chcela by som vidieť naozaj tých primárov tých oddelení, či toto vám povedali, lebo ja teda zatiaľ mám iné referencie aj od iných lekárov, s ktorými som sa s nimi o tom bavila.
Ľ. Martinák, poslanec: (2009-04-21):
Dajte hlasovať o mojom procedurálnom návrhu, že Národná rada Slovenskej republiky sa uzniesla v súlade s § 73 ods. 3 písm. b) zákona o rokovacom poriadku, že nebude pokračovať v rokovaní o návrhu zákona.
Laurenčík, Milan, podpredseda NR SR (2022-05-03):
Novinári môžu fotiť z balkóna. (Reakcie z pléna.) Nemôžu fotiť, áno, nemôžu fotiť materiály, ktoré máte, tak chcem pripomenúť novinárom, ak toto robia, tak aby to nerobili, ale, samozrejme, ani vy nemôžete fotiť v pléne. V rozprave teraz vystúpi pán poslanec Jaroslav Baška a pripraví sa pán poslanec Dušan Muňko. Nech sa páči, pán poslanec, máte slovo.
Kvasnička, Marián, poslanec NR SR (2014-09-16):
Ďakujem veľmi pekne. Ja by som tiež chcel reagovať na tú časť, Alojz, keď si hovoril o cirkevnom majetku. Mám takú bizarnú skúsenosť. Som bol na jednej porade riaditeľov cirkevných škôl, kde sme, samozrejme, ako vždy, aj keď sa to v slušnej spoločnosti nerobí, šomrali na málo peňazí, pretože podľa normatívneho financovania štátne školy mali nejaký ten normatív. A my sme to mali ponížené. A ešte aj naši nám brali z toho na svoje úrady cirkevné školské. No a jeden z kolegov takých ostrých, vtedy bol šéfom zodpovedným za cirkevné školy nebohý biskup Baláž, tak sa na biskupa Baláža obrátil. Hovorí: „Otec biskup, a čo vám bráni v tom, čo nám štát dáva, resp. nedáva, dať nám z vašich peňazí, z cirkevných.“ A on povedal: „Chlapci, my sme takí neboráci. Nám padol do lona majetok, ktorý sme si ani nezaslúžili. Navyše nás konfrontuje so všelijakými morálnymi traumami. Nám bolo oveľa lepšie v biede. Napokon to aj svedčí evanjeliu.“ Hovorí: „Ale dajte nám čas. My sa to naučíme, my ten majetok raz dokážeme porátať. A potom vám dofinancujeme to, čo vám v tých školách chýba.“ Ten kolega sa spýtal, hovorí: „Otec biskup, a kedy to asi bude?“ A on povedal len tak, ja neviem tak poloironicky, polovážne: „Tak o 15 – 20 rokov.“ A ten kolega bol natoľko drzý, že povedal: „Otec biskup, no ale potom nám môžete už práškový cukor fúkať do zadku.“ Ale otec biskup Baláž sa neurazil. Hovorím to len preto, že naozaj aj rozsah tých reštitúcií a toho majetkového pohybu bol taký veľký, že v tom čase, to bolo pred 10 rokmi, neviem, ako je to dnes, naozaj to nevedeli celkom jednoznačne porátať. Vďaka.
T. Mikuš, poslanec: (2009-02-18):
Druhá vec. Rozprávať, že nenastalo národné zmierenie. No tak zmierenie sa nedosahuje politickou diskusiou, ktorej chýba predchádzajúca vecná diskusia najmä v odborných kruhoch. Ja osobne si myslím, že ak by sme mali začať diskutovať o tom, čo máme ustanoviť ako pamätné dni, dni pracovného pokoja, čo je hodné zachovania pre budúce generácie, no tak by bolo vhodné sa o tom naozaj seriózne dlho baviť v odborných kruhoch, potom aj mimo tejto rokovacej miestnosti, aby takýto návrh mal vôbec nejakú šancu na úspech. A mám pocit, že vlastne asi ani úspech nechcete pre všetky štyri návrhy zákonov, ktoré podávate, lebo myslím si, že všetkým chýbala tá diskusia.
Bugár, Béla, podpredseda NR SR (2018-05-29):
Nech sa páči, pán poslanec Kéry, môžte reagovať na faktické.
Ďuriš Nicholsonová, Lucia, podpredsedníčka NR SR (2017-09-13):
Ďakujem pekne, pán poslanec, za uvedenie návrhu zákona. A teraz dávam slovo spoločnému spravodajcovi z výboru pre hospodárske záležitosti pánovi poslancovi Michalovi Bagačkovi, nech sa páči.
Kollár, Boris, predseda NR SR (2022-02-15):
Kolegovia, prosím, utíšime sa. Zaujmite miesto. Pokračujeme v rokovaní a teraz má slovo pán poslanec Fico.
Glváč, Martin, podpredseda NR SR (2018-12-05):
Pýtam sa, či sa chce do rozpravy prihlásiť niekto ústne. Dvaja poslanci. Končím možnosť prihlásiť sa. Pán poslanec Dostál.
Pčolinský, Peter, podpredseda NR SR (2023-05-05):
Pán poslanec Viskupič s reakciou.
R. Rafaj, poslanec: (2008-02-13):
A pokiaľ som ešte pozorne počúval, tak mal som pocit, že svätého Štefana tu velebíme ako Marca Aurelia. Tiež by sme mohli zauvažovať, veď na Hrone napísal, hovorí k sebe samému, ale čo sa tu zamlčalo, ale tým nechcem spochybniť jeho svätosť, keď vyhral pamätnú bitku nad Kopáňom, tak dal predsa rozštvrtiť svojho nepriateľa, pričom tú štvrtú časť poslal až do Sedmohradska, aby varoval miestneho panovníka Gyulu. Takže ja chápem, že niekto bol raz Šavol a od istého okamihu sa stal potom Pavlom, ale my tu máme dosť vlastných so slovenskou identitou, než aby sme museli napríklad oslavovať najväčšieho Maďara tisícročia.
Kollár, Boris, predseda NR SR (2022-02-15):
Prosím, prezentujme sa a hlasujeme. Hlasujeme o všetkých kandidátov naraz. Volia sa traja členovia. (Hlasovanie.) Prítomných 132 poslancov (správne 123 poslancov, pozn. red.), za 82, proti 7, zdržalo sa 33 a nehlasoval 1. Konštatujem, že Národná rada zvolila troch členov Rady Slovenského pozemkového fondu navrhnutých vládou Slovenskej republiky na funkčné obdobie tri roky, ktoré začínajú plynúť 16. februára 2022. Pani poslankyne, páni poslanci, vzhľadom na to, že 2. februára 2022 vo verejnom hlasovaní o návrhu na voľbu zástupca navrhnutých reprezentatívnymi združeniami odborových zväzov do Dozornej rady Sociálnej poisťovne, tlač 882, nebol zvolený potrebný počet členov, pristúpime k opakovanej voľbe, ktorú vykonáme spolu s verejným hlasovaním o návrhu na voľbu členov Rady Slovenského pozemkového fondu navrhnutých výborom, tlač 889, a to použitím hlasovacích lístkov. (Verejné hlasovanie o návrhu na voľbu zástupcov navrhnutých reprezentatívnymi združeniami odborových zväzov a zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne , tlač 882, a o návrhu Výboru Národnej rady Slovenskej republiky pre pôdohospodárstvo a životné prostredie na odvolanie a voľbu členov Rady Slovenského pozemkového fondu , tlač 889.) Pri voľbe člena Dozornej rady Sociálnej poisťovne je na hlasovacom lístku označiť alternatívu „za“ najviac u jedného, jediného kandidáta. Pri voľbe členov Rady Slovenského pozemkového fondu je možné označiť alternatívu „za“ najviac u piatich kandidátov. Svoju voľbu vyjadrite tak, že na každom hlasovacom lístku pri každom mene a priezvisku kandidátov označíte tú alternatívu, za ktorú hlasujete „za“, „proti“, „zdržiavam sa“. Hlasovací lístok je neplatný, ak pri niektorom mene nie je voľba označená a ak je hlasovací lístok menení alebo doplňovaný. Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. Pristúpime k vykonaniu hlasovania. (Akt verejnej voľby.)
Janíková, Mária, poslankyňa NR SR (2015-09-18):
Vážený pán predseda, prosím, dajte hlasovať o tom, že Národná rada v súlade s rozhodnutím predsedu NR SR prideľuje predložený návrh zákona na prerokovanie Ústavnoprávnemu výboru Národnej rady, Výboru Národnej rady pre financie a rozpočet a Výboru Národnej rady pre sociálne veci; ďalej aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 9. 11. 2015 a gestorský výbor do 10. 11. 2015 od prerokovania návrhu zákona v Národnej rade v prvom čítaní.
Pellegrini, Peter, predseda NR SR (2015-06-17):
Prezentujme sa a hlasujme o skrátení lehoty, tak ako oň požiadal pán spravodajca. (Hlasovanie.) Prítomných 137 poslancov, za hlasovalo 122 poslancov, proti bol 1, zdržalo sa 14 poslancov. Skrátili sme lehotu.
Figeľ, Ján, podpredseda NR SR (2014-12-10):
Ďakujem pekne. Teraz dávam slovo spravodajcovi, ktorý bol určený navrhnutým gestorským výborom, pre sociálne veci, pánovi poslancovi Petrovi Vörösovi.
Petrák, Ľubomír, poslanec NR SR (2014-11-09):
Vážený pán predseda, vy ste pomenovali veci vo svojom vystúpení vcelku jasne a chcem dodať ešte niekoľko faktov. Je pravdou, že v tejto kauze je vaše meno zneužívané v súvislosti s komunálnymi voľbami. Včera sme v priamom prenose pri predvolebnej kampani v Košiciach videli, že sa spájajú všetky strany proti kandidátovi SMER-u Richardovi Rašimu a voľby v Košiciach nechcú, aby boli komunálnymi voľbami, ale chcú, aby boli referendom o Paškovi. Myslím si, že toto je pravá podstata toho, čo chcú, a potrebovali niekoho, aby tieto komunálne voľby zneužili. Ja chcem povedať ešte niekoľko, niekoľko vecí, ktoré mi zaváňajú takým manuálom, ktorý v niektorých susedných krajinách prebehol v uplynulých rokoch a niekde aj v uplynulých mesiacoch. Vláda jednej strany a analógia s ´89., ktorú treba povaliť. V tejto súvislosti sa núkajú iba dve mená čelných predstaviteľov: Robert Fico a Pavol Paška. Manuál, ktorý sa dá, alebo bol aplikovaný v iných krajinách a prečo ho možno neaplikovať pri 25. výročí Nežnej revolúcie na Slovensku? Ja si myslím, že opozícia v tomto prípade zachádza príliš, príliš ďaleko. A ak by sa mala niekde pozrieť, tak by sa mala pozrieť na kultivované oslavy pádu Berlínskeho múra v Nemeckej republike a odtiaľto si brať príklad, a nie od vylievania vedier špiny na predstaviteľov súčasnej vlády.
Kuriak, Milan, poslanec NR SR (2023-02-16):
Ďakujem za slovo. Kolega Miloš, ďakujem ti veľmi pekne za podporu aj za, keď som sa s tebou rozprával, aj za tvoje stanovisko a postoj, že ty a tvoji kolegovia a kolegyne zo SME RODINA tento, toto prelomenie veta pani prezidentky chcete podporiť. Naozaj veľmi si to vážim. A verím tomu, že naprieč celým poslaneckým spektrom, že sa nájde, ako kolega Peter Kremský spomenul, že minimálne taký počet poslancov, ako, ako, aký bol pri schválení tohto návrhu zákona v decembri. Ja ešte uvediem pre vážnosť situácie, ešte, ešte raz spomeniem nemenovaného pána domovníka, ktorého som ako poslanec Národnej rady prosil, aby nerobil prieťahy pri rekonštrukcii spomenutého mosta pred... ktorému hrozilo, že sa môže aj prepadnúť, lebo jeden most na Orave sa už prepadol sám od seba. Našťastie bol uzavretý. Tak tento nemenovaný pán sa mi vyhrážal, že podá na mňa trestné oznámenie za politické vydieranie. A povedal mi, že ani minister, bývalý minister Sulík si s ním neporadil, lebo od neho som sa dozvedel, že vraj exminister Sulík podal naňho trestné oznámenie. A pán nemenovaný sa mi vyhrážal, že podá na mňa. Ja som ho aj prosil, aby to urýchlil, aby podal toto trestné oznámenie, lebo by mi pomohol urýchliť tieto procesy. Bolo to ešte pred, pred tým krokom, keď sme kolegom Peťom Kremským a ďalšími, ktorí ešte začali pri tom banskom zákone, tak som veľmi rád. A on ma vlastne aj povzbudil, on ma povzbudil, a preto som, a preto som hľadal a oslovil som niektorých kolegov, že či by sme sa nepustili do tohto zákona... (Prerušenie vystúpenia časomerom.)
Taraba, Tomáš, poslanec NR SR (2021-07-01):
Miro, veľmi dobré vystúpenie. Ja si myslím, že dať tu úžerníctvo ako základný syst... (Ruch v sále. Rečník stíchol.) Miro, chcel by som oceniť tvoje vystúpenie, pretože presne to trafilo do logiky toho, v akej absurdnej dobe teraz žijeme, že na 100 mil. euro, keď sme chceli vyčleniť peniaze, aby bolo na platy lekárov a zdravotníckeho personálu, ktorý počas pandémie bol naozaj tri dni v kuse v týždni v nasadení, tak na to peniaze neboli. Keď teraz ide o to, aby vytvorili systém vyslovene legalizovaného úžerníctva, že tu budú za 90 euro si niektoré osoby evidovať, že vybavili niekomu očkovanie, pričom 7,50 euro platia lekárom za to, aby niekoho zaočkovali. Tak to je absurdné, je to absurdné mrhanie finančnými zdrojmi všetkých daňových poplatníkov a osobne by som veľmi rád chcel vedieť, že čo vlastne potom budú robiť s tými ľuďmi, ktorí už v minulosti prehovorili. Tak tí nemôžu dostať tých 90 euro? Z akého dôvodu nemôžu dostať 90 euro potom tí, ktorí niekoho prehovoria, aby mal zdravý životný štýl, aby nepil sladké nápoje, aby nejedol mastné jedlá? Tam netreba chrániť zdravotníctvo, tam netreba odbremeniť zdravotníctvo, zdravotný systém, keď je dokázané, že aj títo ľudia vytvárajú nápor na zdravotný systém, takže toto je vyslovene, oni nevedia nič iné, len ľudí buď strašiť, alebo potom korumpovať.
Lebocký, Tibor, poslanec NR SR (2013-03-20):
Ďakujem za slovo. Vážený pán poslanec Hrnčiar, celý ten proces predloženia tohto zákona do Národnej rady má už svoju istú históriu. A vy to dobre viete. Pretože z tohto dôvodu je veľmi dôležité, aby ste vo svojej reakcii na moju faktickú poznámku oznámili nielen to, že kto ten list podpísal, ale kedy to bolo. Dátum, prosím vás. Pretože, aby ste vedeli ostatní páni poslanci, ktorí ste tak horlivo reagovali, tento zákon už raz bol vrátený pánovi ministrovi alebo jeho rezortu na prepracovanie, keď neprešiel v, myslím si, že to bolo v decembri 2012, u nás v poslaneckom klube SMER – sociálna demokracia. Vtedy evidujem, že také stanoviská boli aj zo strany Slovenskej kynologickej jednoty. Ešte raz opakujem, na základe rozhodnutia klubu bol tento zákon vrátený na dopracovanie. Preto je veľmi dôležité, či ten list, ktorý ste tu teraz prečítali, bol poslaný teraz, respektíve hovoríte o liste z minulého roka, alebo hovoríte o liste, ktorý sa týka už tejto verzie. Poprosím vás, aby ste na to reagovali vo faktickej, alebo teda v reakcii na moju faktickú. Ďakujem veľmi pekne.
V. Veteška, podpredseda NR SR: (2007-10-16):
Otváram všeobecnú rozpravu. Písomne sa do rozpravy nikto neprihlásil. Pýtam sa, kto sa ústne hlási do rozpravy. Nikto. Končím možnosť prihlášok do rozpravy. Vyhlasujem rozpravu za skončenú. Prerušujem rokovanie o tomto bode programu. A budeme pokračovať ďalším bodom, ktorý prednesie pán minister Počiatek. Bude to vládny návrh zákona o zavedení meny euro v Slovenskej republike a o zmene a doplnení niektorých zákonov (tlač 430). Návrh na pridelenie je č. 432. Nech sa páči, pán minister.
Laššáková, Jana, podpredsedníčka NR SR (2012-08-08):
Pán poslanec, chcete reagovať? Nech sa páči, pán poslanec Gál.
Bugár, Béla, podpredseda NR SR (2018-06-21):
Pán poslanec Jarjabek.
Vašečka, Richard, poslanec NR SR (2015-06-25):
Ďakujem veľmi pekne, pán predseda. Ja by som chcel zareagovať na, na poznámky o ťahaní. Chcem povedať, keďže to bolo k veci... (Prerušenie vystúpenia predsedajúcim.)
Jurinová, Erika, podpredsedníčka NR SR (2015-06-23):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Ladislavovi Kamenickému.
Laššáková, Jana, podpredsedníčka NR SR (2014-06-24):
Na vystúpenie pána poslanca s faktickou poznámkou pán poslanec Jarjabek, pán poslanec Kvasnička. Končím možnosť prihlásiť sa s faktickými poznámkami. Nech sa páči, pán predseda výboru Jarjabek.
Puci, Róbert, poslanec NR SR (2013-05-28):
Ďakujem veľmi pekne. Vážená pani predsedajúca, vážená pani riaditeľka, kolegyne, kolegovia, Výročnú správu Slovenského pozemkového fondu za rok 2012 pridelil predseda Národnej rady Slovenskej republiky svojím rozhodnutím č. 443 z 23. apríla 2013 Výboru Národnej rady Slovenskej republiky pre pôdohospodárstvo a životné prostredie s tým, že gestorský výbor Národnej rade Slovenskej republiky podá informáciu o výsledku prerokovania uvedeného materiálu vo výbore vrátane návrhu na uznesenie Národnej rady Slovenskej republiky. Výbor Národnej rady Slovenskej republiky pre pôdohospodárstvo a životné prostredie prerokoval predmetnú správu 7. mája 2013. Uznesením č. 125 ju vzal na vedomie a odporučil ju Národnej rade tiež vziať na vedomie. Výbor Národnej rady Slovenskej republiky pre pôdohospodárstvo a životné prostredie uznesením č. 139 z 15. mája 2013 schválil informáciu výboru o prerokovaní uvedenej správy a súčasne poveril poslanca výboru Róberta Puciho predniesť na schôdzi Národnej rady Slovenskej republiky túto informáciu výboru a predložiť návrh na uznesenie Národnej rady Slovenskej republiky.
P. Hrušovský, podpredseda NR SR: (2001-10-26):
Pán spoločný spravodajca Juriš, nech sa páči. A. Juriš, poslanec: Vážený pán predsedajúci, vážený pán minister, kolegovia, kolegyne, v rozprave vystúpilo šesť poslancov. Vo všeobecnosti zdôrazňovali potrebu dobrej a razantnej ochrany trhu, hlavne našich spotrebiteľov občanov, v tom najzákladnejšom, a to sú potraviny. Osobne si myslím, že oveľa viac by sa malo venovať kontrole potravín predávaných na trhoviskách, hlavne ovocie a zelenina, ale aj iné potraviny, ktoré sú často takého podivného pôvodu, môžem povedať, že aj pašované. A tam tá kvalita je dosť problémová. Vo všeobecnosti poslanci hodnotili, že kvalita našich potravín je dobrá a legislatívne normy často máme prísnejšie, ako v niektorých krajinách Európskej únie. Konštatujem, že z poslancov, ktorí vystúpili, žiaden nedal pozmeňujúci návrh k uzneseniu, preto budeme môcť hlasovať o návrhu, ktorý som predložil ja v spoločnej správe. (Ruch v sále.)
Matovič, Igor, poslanec NR SR (2024-02-08):
Znásilniť ženu je naozaj ťažký zločin a nielen z pohľadu práva, ale aj morálky. A nechcem to teraz porovnávať, ale bezbrannosť maloletého dieťaťa je ešte väčšia. Vy si týmto zákonom, týmto hlasovaním idete nadeliť amnestiu za to, o čom v podstate tu tie parlamentné múry dlhé roky šepkajú, o tom, čo ste stvárali s deťmi z Čistého dňa. Čo ste stvárali s deťmi, ktoré boli v podstate aj mnohé závislé, iné mali iné problémy, ale mimoriadne zraniteľné deti. Áno, po tom ako sa niečo prevalilo v roku 2013, ste s tým mali prestať. Ale tie deti tým hlasovaním naveky budú mať zalepené ústa a veľmi dobre viete, že keď malé maloleté deti takéto niečo zažijú, dosť dlho trvá, kým sa s tým vysporiadajú, duplom keď sú to deti závislé alebo teda trpia inými psychickými problémami, ktoré v tom zariadení napríklad boli a trvá to niekedy desiatky rokov, kým sú schopné začať o tom hovoriť. A preto celoeurópsky, v demokratických krajinách podotýkam, a celosvetový, v demokratických krajinách podotýkam, trend je práve rušiť premlčaciu dobu pri zneužívaní maloletých detí. A vy Slovensko vydávate presne opačným smerom, lebo to dieťa nie je pripravené. Desaťročný chlapec zneužitý s nejakým úchylom zo SMER-u nie je pripravený ako dvadsaťročný, osemnásťročný vypovedať, ale možno dvadsaťpäťročný by už svedčiť išiel. Ale vy mu idete naveky zalepiť ústa. Čo urobíte týmto najmenším, ako mne by ste urobili, hovoril to jeden veľký človek a mnohí z vás sa za kresťa... (Prerušenie vystúpenia časomerom.)
Kollár, Boris, predseda NR SR (2023-03-14):
Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skočenú. Pristúpime k hlasovaniu o návrhu ústavného zákona ako celku. Pani spravodajkyňa, prosím, uveďte odporúčanie gestorského výboru.
Matovič, Igor, poslanec NR SR (2012-05-16):
Viete čo, ani nebudem. (Potlesk.)
D. Lipšic, poslanec: (2008-05-14):
To, čo hovoril pán poslanec Gál, ale je pravda. Na Slovensku sa organizujú zájazdy a výlety cudzích štátnych príslušníkov, občanov iných krajín, ktorí sem prídu na rôzne atraktívne aktivity vrátane jázd motorkami v našich lesoch a horách. A robia to aj preto tieto organizované zájazdy, lebo postih je minimálny, je minimálny. Ja si myslím, že takáto novela zákona môže mať aj výrazný odstrašujúci účinok. Ak bude zrejmé, že druhý raz to je trestný čin, aj keď len prečin, tak to môže mať minimálne na tých, ktorí organizujú zájazdy po našich horách a lesoch na motorkách, výrazne odstrašujúci účinok. O tomto podľa mojej mienky tá novela je. Ďakujem.
Sulík, Richard, predseda NR SR (2010-07-08):
Ďakujem. Poprosím pána Štefanca.
Šimečka, Michal, podpredseda NR SR (2023-12-08):
Pán poslanec Mikulec. Pán posla... aha.
Bugár, Béla, podpredseda NR SR (2019-05-16):
Prezentujme sa a hlasujme. (Hlasovanie.) Prítomných 142 poslancov, za 106, zdržalo sa 36 poslancov. Návrh sme schválili. Vážené panie poslankyne, páni poslanci, chcem vás ešte informovať, že vláda Slovenskej republiky nám doručila návrh na voľbu riaditeľa Národného bezpečnostného úradu (tlač 1501). Máte ho rozdaný, a preto v mene troch poslaneckých klubov, SMER – sociálna demokracia, Slovenská národná strana a MOST – HÍD, podávam návrh na zaradenie tohto nového bodu do programu 45. schôdze a navrhujem, aby sme ho prerokovali budúci týždeň utorok 21. mája 2019 po bode 115 programu, teda po prerokovaní návrhu na voľbu kandidátov na sudcov Ústavného súdu a člena Rady Slovenského pozemkového fondu s tým, že hlasovanie by sme vykonali po 17.00 hod. Pýtam sa, či je všeobecný súhlas. (Súhlasná reakcia pléna.) Ďakujem veľmi pekne. To bolo, dá sa povedať, posledné jednak aj hlasovanie, aj informácia. Predtým ešte procedurálne návrhy. Pani poslankyňa Cséfalvayová.
Blanár, Juraj, podpredseda NR SR (2022-11-08):
(Zaznievanie gongu.) Vážené pani poslankyne, páni poslanci, poprosím vás, aby ste zaujali miesto v rokovacej sále, aby sme mohli pokračovať v maratóne hlasovania o prerokovaných bodoch. (Krátka pauza.) Vážené pani poslankyne, páni poslanci, budeme pokračovať v hlasovaní o bode 39 programu, je to druhé čítanie o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti. Je to parlamentná tlač 1110. Poprosím spoločnú spravodajkyňu Annu Záborskú z výboru pre zdravotníctvo, aby uvádzala hlasovanie. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1110.)
Blanár, Juraj, poslanec NR SR (2015-10-30):
Pán predseda vlády, vo vašej charakteristike bolo jasne povedané, o čom je táto schôdza, a vystúpenia, ktoré tu mali kolegovia pred chvíľou, o tom jasne hovoria. Ak by len čo i len trošku chceli, aby to bolo úprimné, návrh na odvolanie ministra mal byť okamžite po tom, ako sa to všetko, o čom hovoríte, udialo. Všetko ostatné, čo tu povedia, je absolútne len zahmlievanie toho, že chcú robiť z tohto politiku. Ale z čoho chcú robiť politiku, pán premiér, to treba podotknúť takisto. Z toho, čo oni sami zničili, pretože je tu dosť poslancov v tejto sále za pravicové strany, ktoré sprivatizovali zdravotníctvo, ktoré umožnili, aby bol v zdravotníctve kšeft. Oni sprivatizovali lekárne, oni sprivatizovali EMR-ičká, cétečká a všetky tieto veci, ktoré s tým súvisia. Nie strana SMER. Za toto nás dneska idú oni kritizovať?! Títo majú to morálne právo? Toto je celá pravda o tom, zjednodušene povedané. Páni poslanci, nie je to o tom. Keby sme sa bavili o zdravotníctve, v ktorom je naozaj veľa problémov, ale tieto problémy nespôsobila strana SMER, ale predovšetkým pravicové strany. Pamätáte si na to, pán Abrhan a ďalší, pán Hrušovský, čo ste hlasovali za tie nezmyselné zákony, ktoré tu predkladal pán poslanec Zajac? Tam som sedel. Videl som to, čo ste do zdravotníctva vmiesili. Vy by ste mali chodiť po kanáloch z tohto pohľadu, keď už musím tak povedať. A, pán poslanec Frešo, vy hovoríte o poplatkoch?! Asi preto, že váš hlavný lekár bude na kandidátke, mám taký pocit, strany SDKÚ. Jedna z tých vecí, pán predseda vlády, ktorú ste pomenovali, je takisto úspechom, že sa konečne urobil poriadok v poplatkoch. Pretože vy ste tie poplatky zaviedli, vážení poslanci pravicoví, ktoré bezbreho vyberali lekári od našich pacientov za vypísanie predpisu! To je to, čo ste vy urobili s lekár... (Reakcia z pléna.) Tak to teda nie. (Potlesk.)
Záborská, Anna, poslankyňa NR SR (2020-07-24):
Áno, mám zapnutý.
Goga, Ľudovít, poslanec NR SR (2018-10-24):
Ďakujem, pán podpredseda. V rozprave vystúpili dvaja poslanci, nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Zelník, Štefan, poslanec NR SR (2010-10-14):
Ďakujem za slovo. Nikdy nebolo ministerstvo financií a jeho predstavitelia nejako naklonené zdravotníctvu a mnohokrát sme boli svedkami tvrdení, že zdravotníctvo je akási diera čierna, že do ktorej sa koľko naleje, toľko sa spotrebuje. Chcem upozorniť, že oproti krajinám OECD zdravotníctvo dostáva asi jednu tretinu z toho, čo dostávajú iné krajiny. Nachádzame sa úplne na chvoste vo financovaní zdravotníctva. Teda na hlavu pacienta dostávame v absolútnych číslach okolo 1 500 dolárov, kdežto iné krajiny dostávajú 3 500 a viac, v priemere to je pre krajiny OECD okolo 2 800 dolárov. Pred voľbami všetky politické strany deklarovali a sľubovali, že vymeriavací základ bude pre osoby, na ktoré platí štát, bude 5 % z priemernej mzdy, a teraz s úžasom zisťujeme, že sa to pohybuje ani nie na úrovni tej, ktorá bola za minulého obdobia, ale ideme na hodnotu 4,32 %. Je to obrovský výpadok a nesystémovými opatreniami sa výpadok nemôže nahradiť. A zásadne teda protestujem a súhlasím s tým, čo povedal pán kolega, siahnuť ešte aj na vzdelávanie lekárov. Možno málokto vie, že existuje kreditový systém pre lekárov aj pre zdravotné sestry. Ak za päť rokov nenazberá lekár sto kreditov, nemusí byť zapísaný v tom zozname lekárov. A teda aj tieto peniaze, ktoré používa, tak používa nielen na to, aby získal kredity, ale, samozrejme, na svoje vzdelávanie. Týmto spôsobom a zákonom robiť prekážky pri samotnom vzdelávaní, keď idú dole, samozrejme, že musia ísť dole príjmy pre zdravotnícke zariadenia, to znamená, to sa musí odraziť aj na platoch.
Glváč, Martin, podpredseda NR SR (2017-10-11):
Pani poslankyňa Antošová.
Zmajkovičová, Renáta, podpredsedníčka NR SR (2013-05-21):
S reakciou pán poslanec Poliačik.
Kollár, Boris, predseda NR SR (2021-12-10):
Prosím, prezentujme sa a hlasujeme. (Hlasovanie.) Prítomných 87 poslancov, za 86, proti 0, zdržal sa 1. Aj tento návrh sme schválili.
D. Jarjabek, poslanec: (2009-04-24):
A chcel by som len jednu vec povedať, že ono tu v prvom rade ide aj o záchranu tanečného zamestnania alebo tanečného, alebo, ako  to povedať, profesionálnejšie tanečného stavu,  profesionálneho tanečného zamestnania, lebo to je zamestnanie: profesionálny tanečník. Všetky tie ostatné zamestnania v rámci umeleckých zamestnaní sú viac-menej riešené a spadajú vždy pod čosi. A to, ktoré sa ich týkajú v tomto návrhu zákona takým spôsobom, ako sa týkajú, je skutočne len preto, že to otvárame cez divadelný zákon preto, lebo cez iný zákon to nemôžeme otvoriť a museli by sme zaviesť úplne inú terminológiu. Ale logicky nikdy nemôžu byť vlastne tieto ustanovenia využité inými, ako sú tanečníci preto, lebo by boli pre nich nevýhodné. Nikto nie je v takom stave, ako je tanečník, že po dvadsiatich, po dvadsiatich dvoch rokoch odtancovania sa dostane do patovej situácie a v štyridsiatich dvoch rokoch nie je schopný prevádzať ďalšie zamestnanie, teda toto svoje zamestnanie a iné nevie a zostáva mu ešte strašne ďaleko do penzie a dostáva sa do situácie keď, no, čo už v štyridsiatich dvoch rokoch, a pritom je to mladý človek. Čiže toto je istý záchranný pás preto, lebo všade vo svete a v Európe je to riešené iným spôsobom. A ešte, keď môžem len jednu poznámku. V súčasnosti je  stav taký, že vlastne naše školy, konzervatóriá tanečné vyrábajú tanečníkov pre všetky štáty v Európe a máloktorý z nich tu zostáva. Taká je situácia. A keď si pozriete, tie veľké tanečné súbory, teda Košice, Bratislava, Banská Bystrica, tak zrazu vidíte, že naši tanečníci sa vyskytujú dosť sporadicky v týchto súboroch. A je to rôznymi inými spôsobmi nahrádzané v rámci repertoáru. Ďakujem veľmi pekne. Ešte raz pekne prosím o podporu tohto zákona a v druhom čítaní sa budem tešiť na to, že budeme jednotlivé paragrafy precizovať. Ďakujem za pozornosť.
Šebová, Zuzana, poslankyňa NR SR (2019-10-23):
Alan, ďakujem ti za pripomienku. Ja snáď len krátko k tomu toľko, treba posunúť zákon do druhého čítania a potom môžme diskutovať a riešiť takéto veci, ktoré z tvojho pohľadu sú sporné, a môžme sa o tom rozprávať. Zásadná vec je, aby zákon prešiel do druhého čítania. Ďakujem pekne.
Ďuriš Nicholsonová, Lucia, podpredsedníčka NR SR (2019-01-29):
Pani poslankyňa Remišová.
Zelník, Štefan, poslanec NR SR (2017-09-06):
Ďakujem pekne za slovo. Prosím členov výboru pre zdravotníctvo, aby o 12.00 hod. prišli do zasadacej miestnosti pre výbor pre zdravotníctvo, budeme mať výbor ohľadom zajtrajšej schôdze. Ďakujem veľmi pekne. (Pokračovanie krátkej prestávky.) (Po prestávke.)
Hrnčiar, Andrej, podpredseda NR SR (2017-03-29):
Pán poslanec, ja si vyprosujem, aby ste ma poúčali, ako mám riadiť a viesť schôdzu. To viem najlepšie sám. Ja sa prísne riadim rokovacím poriadkom, kde je napísané, že predseda vlády, minister, predseda parlamentu a podpredsedovia parlamentu môžu vystúpiť kedykoľvek o to požiadajú. A ja som to umožnil. Čiže aj keď pani podpredsedníčka vystúpi a povie, že chce pred faktickými poznámkami, tak jej to umožním. Takže ja som postupoval v zmysle rokovacieho poriadku a poprosím vás, ak máte nejaký problém, tak kľudne to môžete riešiť na výbore, ale presne napíšte, ktorý paragraf a ktorý odsek som porušil. Procedurálny návrh, pán poslanec Jarjabek.
Hlina, Alojz, poslanec NR SR (2015-09-18):
Ďakujem pekne. Oceňujem, že pán kolega to cíti podobne. Ja som sa venoval tomu včera, že naozaj tie eurofondy – zjednodušene – sú peklo. Proste pokazilo to, sociologické efekty z toho, že čo spôsobili eurofondy na vnímanie z konkurenčného prostredia chuti byť najlepším, to nás ešte potrápi. Naozaj. Že tu nemá zmysel byť najlepším. Má zmysel vybaviť si eurofondy. A ja už len na konci spomeniem ten taký, že raz to musí prasknúť, a budeme teda sa snažiť a ja teda v tom, že upozorňovať, že čo nastane. Tak pozrite sa, teraz pán Počiatek mení v zásade dobré zvodidlá, nahrádza ich novými, ktoré sú, mimochodom, o polovicu tenšie ako v Rakúsku. To je jedna v zásade taká akože fakt len zásadná špecialita. Preto, lebo musia minúť peniaze a musia to zrealizovať tento rok. A proste aby ich minuli, tak to robia. Robia svojím spôsobom hlúposť zbytočnú, a pritom na Orave praskol most. Ale on nepraskol zo dňa na deň. To sa vedelo, že ten most praskne, hej, a on už teraz praskol. A na Orave ľudia pomaly už plte vyťahujú, kone obriadzujú, hej, sedlá kupujú, vlečky, proste tak tá Orava dopadla, lebo to bol vlastne jediný most, to bol kľúčový most pre dve tretiny Oravy. Čiže to je tá absurdita, že možno toto, táto plasticita tej absurdity ľudí začne, pohne k tomu, že začnú uvažovať, že či sme toto zrovna chceli? Hej, že či sme toto chceli? Na jednej strane meníme vlastne zbytočne zvodidlá a na druhej strane sa nedá jazdiť, dve tretiny Oravy je paralyzovanej, lebo proste nevybavili si tie eurofondy alebo nevybavili, nezvládli ten proces. No Oraváci sú takí, akí sú. Možno je to v tom zakopané, že niekto iný má aj lepší ťah na bránku a dokáže na hocijakú hlúposť niekoho nahovoriť. Ako trebárs tie zvodidlá.
Szőllős, Ján, poslanec NR SR (2020-03-20):
Sľubujem. (Potlesk.)
P. Hrušovský, predseda NR SR: (2004-10-28):
Teraz poprosím pána ministra Kaníka, aby odpovedal na otázku pani poslankyne Muškovej, ktorá sa vás pýta: „Kedy predložíte návrh na zvýšenie príspevku pri narodení dieťaťa?“ Pán minister, môžete odpovedať.
Hrnčiar, Andrej, podpredseda NR SR (2017-06-13):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy ústne a zároveň prerušujem rokovanie o tomto bode programu. Budeme pokračovať druhým čítaním o návrhu poslancov Andreja Danka, Tibora Bernaťáka, Tibora Jančulu, Jaroslava Ridoška a Dušana Tittela na vydanie zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov. Návrh zákona má tlač 528. Spoločná správa výborov má tlač 528a. Dávam slovo poslancovi Jaroslavovi Ridoškovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Andreja Danka, Tibora Bernaťáka, Tibora Jančulu, Jaroslava Ridoška a Dušana Tittela na vydanie zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov , tlač 528.)
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 141, za 41, proti 25, zdržalo sa 75. Konštatujem, že Národná rada nebude pokračovať v rokovaní o návrhu zákona. Budeme pokračovať a poprosím, pán poslanec Kecskés, hlasovaním v prvom čítaní o návrhu poslancov Pčolinského, Kollára, Krajniaka, Pčolinskej a Štarchoňa na vydanie zákona, ktorým sa dopĺňa zákon č. 30/2019 Z. z. o hazardných hrách, tlač 1636, bod 86 schváleného programu. (Hlasovanie o návrhu poslancov Národnej rady Slovenskej republiky Petra Pčolinského, Borisa Kollára, Milana Krajniaka, Adriany Pčolinskej a Petra Štarchoňa na vydanie zákona, ktorým sa dopĺňa zákon č. 30/2019 Z. z. o hazardných hrách a o zmene a doplnení niektorých zákonov v znení zákona č. 221/2019 Z. z. , tlač 1636.)
Ďuriš Nicholsonová, Lucia, podpredsedníčka NR SR (2018-06-21):
Registrujem, pán poslanec, a teraz dávam slovo pánovi poslancovi Tittelovi, spravodajcovi, ktorého určil navrhnutý gestorský výbor pre kultúru a médiá, aby predniesol spravodajskú informáciu k tomuto bodu. Nech sa páči.
M. Číž, podpredseda NR SR: (2006-08-04):
Takže otváram všeobecnú rozpravu. Do rozpravy som nedostal žiadnu písomnú prihlášku. Preto sa pýtam, chce sa niekto prihlásiť do rozpravy ústne? Ďakujem. Uzatváram možnosť prihlásiť sa do rozpravy. Do rozpravy sa prihlásil pán poslanec Janiš Stanislav. Nech sa páči.
Baška, Jaroslav, poslanec NR SR (2015-03-11):
Ďakujem veľmi pekne za slovo. Vážený pán poslanec, dovoľte aj mne reagovať k tej časti vášho vystúpenia, kde ste hovorili o kompetenciách samosprávnych krajov. Ja som veľmi rád, že pred dvoma rokmi bola novela zákona o odbornom vzdelávaní, kde dostali kompetencie samosprávne kraje nielen na tie ich školy, ale aj na školy iných zriaďovateľov, či to boli súkromné školy alebo cirkevné školy. A keď hovoríme, a dovolím sa pridať ku kolegovi Blanárovi, lebo som chcel povedať podobné, že napríklad Trenčiansky samosprávny kraj minulý rok vo svojom všeobecnom záväznom nariadení zrušil napríklad v rámci našich stredných škôl gymnáziám 9 tried, obchodným akadémiám 4 triedy, súkromným školám len 2 triedy a cirkevným školám len jednu triedu. Čiže najviac Trenčiansky samosprávny kraj redukoval počty tried v našich školách. A dokonca sme urobili takú zmenu, že sme tým VZN-kom a chceme teda tým VZN-kom, aby od tohto nového školského roka bolo viac tried otvorených práve na stredných odborných školách. A myslím, že aj táto novela zákona sa tohto týka. Čiže my podporujeme viac odborné školy, ako tieto školy s ekonomickým zameraním, pretože viac počúvame požiadavky trhu práce, a v žiadnom prípade sme nerobili toto VZN-ko o určovaní počtu tried na základe toho, kto je zriaďovateľom, ale na základe požiadaviek trhu práce. Dokonca sme minulý rok zrušili dve stredné školy tiež v zriaďovateľskej pôsobnosti Trenčianskeho samosprávneho kraja. Ja som veľmi rád, veľmi rád, že táto kompetencia tu je na samosprávnych krajoch. A pán poslanec Blanár predloží ešte jeden pozmeňovací návrh, ktorý viac posilní tú stratégiu rozvoja stredného odborného školstva, aby sa... (Prerušenie vystúpenia časomerom).
Mihalik, Marcel, poslanec NR SR (2022-09-27):
Ďakujem za slovo. Vážený pán predseda, dajte, prosím, hlasovať o tom, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Protokolom k Severoatlantickej zmluve o pristúpení Švédskeho kráľovstva.
Pročko, Jozef, poslanec NR SR (2023-12-19):
Rozdelili si to takto. Teraz tu splietal, Pročko, ja som bol v jednej výberovej komisii, kde nás bolo dvanásť. Piati, piati boli občianski aktivisti z rôznych organizácií, neziskoví ľudia, traja boli poslanci a traja boli ľudia, obyčajní ľudia. Bolo nás tam dvanásť, dvanásť, dvanásti a každý mal svoj hlas. My sme trojkolovo vyberali prednostov, trojkolovo, trojkolovo! Viete, čo rozprával Takáč? Pročko chodil po Slovensku a vyberal prednostov. Ani jedného som nevybral, bol som v komisii, ktorá trojkolovo vyberala. Myslíte, že mali nejaké výberové konanie? Takto Fico, Pellegrini, Danko si rozdelili fleky a viete, kto je v tých, v tých ako prednostovia, to sú okresní prednostovia, sesternice, bratranci, tety, ujovia. Odbornosť? (Prerušenie vystúpenia predsedajúcim.)
Madej, Róbert, poslanec NR SR (2015-06-25):
Dve minúty, pán predseda. (Reakcie z pléna.)
P. Hrušovský, podpredseda NR SR: (2001-09-17):
(Hlasovanie.) Prítomných je 103 poslancov, za 90, proti 1, zdržali sa 9, nehlasovali 3. Návrh sme schválili. Teraz poprosím pani poslankyňu Záborskú, ktorú poveril gestorský výbor, aby odporučila Národnej rade uznesenia k dvom návrhom zákonov. Najskôr k zákonu, ktorého navrhovateľom je vláda Slovenskej republiky, zákon, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach a zákon o zmene a doplnení zákona č. 220/1996 Z. z. o reklame , ako aj zákon č. 455/1991 Zb. o živnostenskom podnikaní. Pani poslankyňa, máte slovo.
J. Mikolaj, podpredseda vlády a minister školstva SR: (2010-02-04):
Zákon č. 245/2008 o výchove a vzdelávaní, tzv. školský zákon, a o zmene a doplnení niektorých zákonov v znení neskorších predpisov v § 11 ods. 2 ustanovuje, že pedagogická dokumentácia v školách a v školských zariadeniach, v ktorých sa uskutočňuje výchova a vzdelávanie v jazyku národnostných menšín, sa vedie dvojjazyčne, a to v štátnom jazyku a v jazyku príslušnej národnostnej menšiny. Novelou zákona č. 270/1995 Z. z. o štátnom jazyku, zákonom č. 318/2009, ktorý predkladalo ministerstvo kultúry, sa rozšírila povinnosť viesť dvojjazyčne aj ďalšiu dokumentáciu. Pedagogickou činnosťou sa rozumie súbor pracovných činností vykonávaných priamou výchovno-vzdelávacou činnosťou a ostatnými činnosťami s ňou súvisiacimi, ktoré zamestnávateľ ustanoví vo svojom pracovnom poriadku. Podľa zákona č. 317/2009 o pedagogických zamestnancoch a odborných zamestnancoch a o zmene a doplnení niektorých zákonov je pedagogický zamestnanec povinný podieľať sa aj na vypracovaní a vedení pedagogickej dokumentácie a inej dokumentácie. Plnenie povinností každého pedagogického zamestnanca, teda aj pedagogického zamestnanca pôsobiaceho na škole s vyučovacím jazykom národnostných menšín, pri výkone svojho povolania, vrátane rešpektovania všeobecnozáväzných právnych predpisov, je ohodnotenie podľa platnej stupnice platových taríf pedagogických zamestnancov. Okrem iného mzdový normatív a normatív na výchovno-vzdelávací proces na žiaka školy s iným vyučovacím jazykom ako slovenským je 108 % zodpovedajúceho normatívu, čiže je o 8 % vyšší. Dovoľujem si tiež pripomenúť, že zásady vlády Slovenskej republiky k zákonu Národnej rady Slovenskej republiky č. 270/1995 Z. z. o štátnom jazyku schválené uznesením vlády Slovenskej republiky zo 16. decembra 2009, uznesením č. 933, pri výklade ustanovení zákona o štátnom jazyku, vrátane postupu Ministerstva kultúry Slovenskej republiky pri výkone dohľadu, uvádzajú, že zladenie pedagogickej dokumentácie a ďalšej dokumentácie škôl a školských zariadení so zákonom o štátnom jazyku bude predmetom dohľadu ministerstva kultúry až od 1. septembra 2010 a za porušenie zákona o štátnom jazyku sa považuje stav, ak sa dokumentácia školy alebo školského zariadenia vedie len v inom jazyku. Pani podpredsedníčka, skončil som. (Potlesk.)
Laurenčík, Milan, podpredseda NR SR (2022-02-23):
Ďakujeme, pán poslanec. Čas nám uplynul, faktické poznámky na vás neboli. Teraz má slovo pán poslanec Dušan Jarjabek a pripraví sa pán poslanec Ladislav Kamenický.
Paška, Pavol, predseda NR SR (2013-03-20):
Ďakujem. Ešte pán poslanec Poliačik, procedurálny návrh.
Cigániková, Jana, poslankyňa NR SR (2016-05-24):
Ďakujem pekne. Ondro, ja ťa chcem len doplniť. Ja teda po pár rozhovoroch a stretnutiach s terajším pánom ministrom viem, že by s týmto návrhom zákona súhlasil alebo minimálne s myšlienkou tohto, tohto návrhu. Chcela by som povedať, že terajší stav nerobí svet vôbec lepší. Nikto nie je spokojnejší, nikto nie je lepšie obslúžený, skôr naopak. Na druhej strane, ak by bolo možné zaplatiť si teda prednostné vyšetrenie u lekára, myslím si, že by bol rád jednak lekár, aj z pohľadu financií možno, aj z pohľadu tak manažmentu. Bol by spokojný pacient, ktorý, ktorý prednosť nemal, pretože nemá dôvod, prečo by mu to malo vadiť, nakoľko sú vyhradené hodiny, kedy prídu tí prednostní pacienti, čiže nikto sa nepredbieha. Je takisto veľmi spokojný aj ten, ktorý prednosť má a môže si ju zaplatiť, a je spokojný aj jeho zamestnávateľ, prípadne jeho malé deti, ktoré sú zatiaľ s opatrovateľkou doma a nemajú, nemajú teda byť s kým iným. Takže prosím vás, kolegov teda o podporu tohto zákona a naozaj zváženie z toho ľudského hľadiska. Ďakujem pekne.
Pellegrini, Peter, predseda NR SR (2023-11-16):
Ďakujem pekne. Pán poslanec Jakab, vaše vystúpenie je kratšie ako sedem minút, alebo je na 10 minút? (Reakcia z pléna.) Prepadáva. Pán poslanec Grendel asi bude hovoriť 10 minút, nie sedem, preto končím rokovanie Národnej rady, prerušujem do utorka deviatej hodiny. Ďakujem pekne a všetkým prajem dobrú noc. (Prerušenie rokovania o 19.53 hodine.)
Zs. Simon, poslanec: (2009-12-10):
Dneska sa tváriť, že nás sa to netýka, však ide o prieskum, je krátkozraké, lebo veľmi rýchlo zistíme, že začína ťažba. Je ohrozený život a zásobovanie obyvateľstva pitnou vodou. A pýtam sa: Urán je potrebný k životu? Alebo voda? Ja si myslím, že voda je základom života. V tomto ponímaní a práve preto by sme mali najskôr otvoriť širokú diskusiu. Však táto Národná rada menila banský zákon. Boli tu návrhy, ktoré smerovali k tomu, že je možné vstupovať na pozemky vlastníkov bez ich súhlasu za účelom prieskumu a výskumu. Však táto vláda nielen pri banskom zákone alebo pri ťažbe vo všetkých ostatných oblastiach predkladá návrhy zákonov, kde aj vlastnícke práva, práva občanov žijúcich v obci, susednej obci, v regióne, popiera ich, aby sa mohli vyjadrovať. Táto petícia bola o tom, že občania nielen z konkrétnej obce, ale zo širokého regiónu bezprostredne susediacich regiónov sa vyjadrili, že oni z toho majú problém, majú z toho obavy. A budem zvedavý, že o návrhoch výboru ako bude Národná rada hlasovať, pretože som presvedčený, že občania vo voľbách budú hlasovať v tomto zmysle a v tomto vedomí. Ďakujem.
Podmanický, Ján, poslanec NR SR (2011-10-18):
Ďakujem pekne. Ja chcem nadviazať na slová pána poslanca. Myslím si, že základný problém, ktorý je spojený s týmto návrhom zákona, je ten, že nie je prijímaný pri vzájomnej diskusii s predstaviteľmi samosprávy, ale je to čistý diktát tejto vlády-nevlády voči samospráve. Niekedy mám taký pocit, že je to dokonca také osobné ťaženie pána ministra Mikloša po tom, čo bol vypískaný na poslednom sneme ZMOS-u starostami a primátormi, on sa vtedy zodvihol a odišiel. Ani sa mu nečudujem, napokon, to je v poriadku, ale ako keby si tak v tichosti povedal, však ja vám ukážem a začali prichádzať jedna rana za druhou. Spomeniem zavedenie dane z príjmov pre samosprávu, ktorá poškodí predovšetkým bývanie, nájomné bývanie, malé služby, prenájmy v obciach. To bola taká prvá rana. Za tým nasleduje oveľa väčšia, doslova taká katastrofická rana, a to je tento zákon, ktorý, ktorý závažným spôsobom poškodí samosprávy. Bohužiaľ, vytvoril sa tu akýsi obraz, že samospráva je tá zlá, a vznikol konflikt medzi štátom, v tom užšom slova zmysle, a samosprávou, pričom akoby sme nechceli si uvedomiť, že či štát, či samospráva, či štátna správa alebo samospráva, obidve tieto zložky sa podieľajú na verejnej správe, teda majú byť partnermi. A akákoľvek zásadná zmena financovania musí byť prijímaná v partnerskom dialógu, a nie diktátom vlády.
M. Hort, podpredseda NR SR: (2007-03-27):
Cynizmus, ktorý vychádza z vašich vyjadrení, keď mám pocit, a nie pocit, ale presvedčenie, že mŕtve dieťa kosovské je iné ako mŕtve dieťa srbské. Tomu hovorím cynizmus a snažil som sa to dosť jasne povedať. No a farizejstvo je to, čo tu predvádzame dnes od rána, resp. to, čo vy tu predvádzate od rána, vzhľadom na všetko to, čo sa tu udialo v tejto Národnej rade predtým a čo všetko bolo povedané vo vzťahu ku Kosovu. No a trošku úsmevne na mňa zapôsobilo vaše vyjadrenie, že vraj nediskutujete preto, lebo nie je o čom. Ja sa vás chcem spýtať, keď bolo o niečom možné diskutovať, myslím teraz programové vyhlásenie vlády, myslím rozpočet, myslím dvojpercentná asignácia daní, ja si nespomínam, či vôbec jeden minister vystúpil k programovému vyhláseniu vlády. Mám pocit, že ani jeden. A koľko poslancov z vládnej koalície? Môžem spočítať na prstoch jednej ruky. Pri rozpočte to bolo obdobné. No a teraz sa konkrétne spýtam vás, pán kolega podpredseda, čo sme sa napočúvali vašej kritiky z pohľadu etatistu na reformu verejnej správy. Sami ste si presadili do programu analýzu verejnej správy v súčasnosti. Veľmi som vážne očakával, akým spôsobom uchopíte túto šancu diskutovať v Národnej rade nad tou našou zlou reformou verejnej správy. Ani vy, ani pán Faič, a len vás dvoch spomeniem, vôbec, ste ale vôbec nevystúpili. O čom bolo celé to divadlo?
Kmec, Stanislav, poslanec NR SR (2018-11-27):
Pán predsedajúci, dajte, prosím, hlasovať o pripomienke prezidenta Slovenskej republiky pod bodom 5 uvedenej v druhej časti spoločnej správy s odporúčaním gestorského výboru neschváliť.